I dag blev første arbejdsdag for 30- årige Jakob Michelsen som træner i Hobro.

Jakob Michelsen kommer fra et job som træner for Skovbakkens hold i 2. division Vest. - Vi har ledt efter en trænerprofil, der er ung, dynamisk og engageret og som er villig til at lægge mange timer i det her projekt. Ham er jeg sikker på at vi har fundet i Jakob Michelsen, udtaler Jens Hammer Sørensen, der er sportschef i Hobro. Første træningsordre fra den nye leder blev i dag, at spillerne skulle tage løbeskoene på, men det er ellers ikke stilen: - Nej det er fordi vores kunststofbane ikke er klar, ellers havde der været bold med fra dag et. Selvfølgelig skal der løbes lidt, men vi skal bygge videre på den postive måde at spille fodbold på som der er blevet spillet her under de forrige to trænere Søren Kusk og Jan Østergaard, fortæller Jakob Michelsen til TV2/Nord. Se hvordan den nye Hobrotræner ser ud i vores udsendelse 19.30.